তাকাশি উসামি

তাকাশি উসামি (, ; জন্ম: ৬ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০০৭ সালে, তাকাশি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত জাপানের বয়সভিত্তিক দলের হয়ে খেলার পর, তিনি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২৭ ম্যাচে ৩টি গোল করেছেন।

প্রারম্ভিক জীবন
তাকাশি উসামি ১৯৯২ সালের ৬ই মে তারিখে জাপানের কিয়োতো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
তাকাশি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০০৭ সালে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জাপানের বয়সভিত্তিক দলের হয়ে তিনি প্রায় ৯ বছরে ৪১ ম্যাচে অংশগ্রহণ করে ১৭টি গোল করেছেন।

২০১৫ সালের ২৭শে মার্চ তারিখে, ২২ বছর, ১০ মাস ও ২১ দিন বয়সে, ডান পায়ে ফুটবল খেলায় পারদর্শী তাকাশি তিউনিসিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় ইয়োশিনরি মুতোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ২–০ গোলের ব্যবধানে জয়লাভ করেছিল। জাপানের হয়ে অভিষেকের বছরে তাকাশি সর্বমোট ১৩ ম্যাচে ২টি গোল করেছেন।

পরিসংখ্যান
আন্তর্জাতিক

 দল  সাল  ম্যাচ  গোল জাপান  ২০১৫  ১৩  ২ ২০১৬  ৫  ১ ২০১৭  ১  ০ ২০১৮  ৭  ০ ২০১৯  ১  ০ সর্বমোট  ২৭  ৩

তথ্যসূত্র

বহিঃসংযোগ











বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:জাপানের পুরুষ আন্তর্জাতিক ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
বিষয়শ্রেণী:টিএসজি ১৮৯৯ হফেনহাইমের খেলোয়াড়
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:ফর্টুনা ডুসেলডর্ফের খেলোয়াড়
বিষয়শ্রেণী:জাপানের অলিম্পিক ফুটবলার
বিষয়শ্রেণী:২০১২ গ্রীষ্মকালীন অলিম্পিকের ফুটবলার
বিষয়শ্রেণী:জাপানি প্রবাসী ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:গাম্বা ওসাকার খেলোয়াড়
বিষয়শ্রেণী:পুরুষ ফুটবল ফরোয়ার্ড
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ